સનદી સેવાઓમાં જોડાવાની મારી અભિલાષા જ્યાં સુધી વાસ્તવિકતામાં ના પરિણામે ત્યાં સુધી ભણાવવું એ મારા માટે શ્રેષ્ઠ વિકલ્પ રહેશે. (જે રીતે વ્યાખ્યાતા અને લેખક તરીકે દિવસ પસાર થઇ રહ્યા છે તે જોતા કદાચ આવનાર તમામ સમય માટે ભણાવવું એ મારા માટે શ્રેષ્ઠ વિકલ્પ બની રહે.) પુસ્તકોથી આગળ હવે એક અલગ માધ્યમ મારફત તમે મને વાંચશો અને વર્ગખંડથી આગળ હવે એક લાયદા સ્થાને મને જોશો અને સાંભળશો. મારી અંદરનો શિક્ષક કે જે પુસ્તકો અને પ્રત્યક્ષ ચર્ચાઓ જેવા સાધનોથી થતા પ્રત્યક્ષ અભ્યાસનો આગ્રહી રહ્યો છે તે ટેક્નોલોજીની મદદથી મને એક વિશાળ ફલક પર મૂકવા જઈ રહ્યો છે. છતાં એ ચોક્કસ છે કે હજુ પણ અગ્રતાના અધિક્રમમાં પુસ્તકો અને પ્રત્યક્ષ ચર્ચાઓ જ અગ્રીમ સ્થાન મેળવશે. તેથી જ તો વિડિઓ લેકચર્સનો ખ્યાલ મને કૃત્રિમતાભર્યો વિશેષ લાગ્યો છે.